Diari Oficial de la Generalitat Valenciana


Sumari del DOGV 6795, del 13-06-2012 (2012/5639)

RESOLUCIÓ de 22 de maig de 2012, del secretari autonòmic d'Administració Pública de la Conselleria d'Hisenda i Administració Pública, per la qual es disposa la publicació de la trenta-huit relació d'entitats locals adherides al conveni marc, de 22 de maig de 2007, entre l'Administració General de l'Estat i la Comunitat Valenciana per a la implantació d'una Xarxa d'Oficines Integrades d'Atenció al Ciutadà en l'àmbit territorial d'esta comunitat autònoma.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6795

Data del DOGV
:   13-06-2012

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2012/5639


Data del document
:   22-05-2012

Organisme emissor
:   Conselleria d'Hisenda i Administració Pública

Tipus de document
:   Resolució

RESOLUCIÓ de 22 de maig de 2012, del secretari autonòmic d'Administració Pública de la Conselleria d'Hisenda i Administració Pública, per la qual es disposa la publicació de la trenta-huit relació d'entitats locals adherides al conveni marc, de 22 de maig de 2007, entre l'Administració General de l'Estat i la Comunitat Valenciana per a la implantació d'una Xarxa d'Oficines Integrades d'Atenció al Ciutadà en l'àmbit territorial d'esta comunitat autònoma. [2012/5639]  
  
El conveni marc subscrit, el 22 de maig de 2007, entre l'Administració General de l'Estat i la Comunitat Valenciana per a la implantació d'una xarxa d'oficines integrades d'atenció al ciutadà en l'àmbit territorial d'esta comunitat autònoma, en vigor des de l'1 de juny de 2007, establix en la clàusula deu que les obligacions assumides entre «les administracions intervinents i les entitats locals que s'adherisquen al conveni marc s'entendran vigents des de la publicació de cada adhesió en el Diari Oficial de la Comunitat Valenciana fins a l'extinció del conveni marc, pel transcurs dels terminis o per la concurrència de les circumstàncies que preveu la clàusula anterior».   
  
Conclosa la tramitació prevista en la clàusula dotze del referit conveni marc, s'ha culminat l'adhesió de l'Ajuntament de Rocafort (València) i de la Mancomunitat de la Canal de Navarrés (València), per la qual cosa és procedent la publicació en el Diari Oficial de la Comunitat Valenciana perquè es produïsca l'efectiva entrada en vigor de l'adhesió al conveni. Per tot això, i de conformitat amb l'assumpció de competències per la Secretaria Autonòmica d'Administració Pública en virtut del Decret 119/2011, de 9 de setembre, del Consell, resolc:  
  
  
Primer  
Publicar les adhesions de l'Ajuntament de Rocafort (València) i de la Mancomunitat de la Canal de Navarrés (València) al conveni marc subscrit el 22 de maig de 2007 entre l'Administració General de l'Estat i la Comunitat Valenciana per a la implantació d'una xarxa d'oficines integrades d'atenció al ciutadà en l'àmbit territorial d'esta comunitat autònoma.  
  
Segon  
En conseqüència, a partir de la data de publicació de la present resolució, les esmentades entitats locals podran rebre i registrar escrits i comunicacions dirigits als òrgans i entitats de dret públic de l'Administració General de l'Estat i de l'Administració de la Generalitat Valenciana. Estes facilitats es produiran en els termes previstos en les clàusules de l'esmentat conveni marc, subscrit el 22 de maig de 2007 i publicat en el Diari Oficial de la de la Comunitat Valenciana núm. 5525, d'1 de juny de 2007, i en el Boletín Oficial del Estado núm. 142, de 14 de juny de 2007; en l'acord de pròrroga al precitat conveni marc, de data 11 d'abril de 2011, publicat en el Diari Oficial de la Comunitat Valenciana núm. 6532, de data 31 de maig de 2011, i en el Boletín Oficial del Estado núm. 141, de data 14 de juny de 2011, i també en les instruccions que emanen de la comissió de seguiment i avaluació del conveni.  
  
València, 22 de maig de 2012.- El secretari autonòmic d'Administració Pública: Pedro García Ribot.